Louis Chiron je pokojni monaški dirkač Formule 1, ki je že v predvojnem obdobju dobil več kot petnajst pomembnejših evropskih dirk, Veliko nagrado Francije kar petkrat, po trikrat pa Veliko nagrado Španije in Veliko nagrado Češkoslovaške. V Formuli 1 pa je dosegel eno uvrstitev na stopničke s tretjim mestom na Veliki nagradi Monaka v sezoni 1950. Še vedno je najstarejši dirkač, ki je nastopil na dirki Formule 1 z oseminpetdesetimi leti na svoji zadnji dirki, Veliki nagradi Monaka v sezoni 1958.